Kenneth Clark

Kenneth Clark (1903–1983) var en britisk kunsthistoriker. Han regnes som en av en av de mest innflytelsesrike kunsthistorikere i sin generasjon og utgav en rekke bøker om kunsthistorie, deriblant om Leonardo da Vinci. Han ble viden kjent etter at han ledet den historiske dokumentarserien Civilisation på BBC i 1969.

Han ble født Kenneth Mackenzie Clark i London som enebarn i en velstående familie.

Clark ble utdannet under Bernard Berenson i Firenze. Han var direktør for National Gallery i London i 1934–1945 og hadde stilling som æresprofessor ved Oxford i 1946–1950 og 1961–1962. Han ble tidlig kjent som en fremstående skribent, men gjorde også en vitenskapelig innsats. Han har fremholdt John Ruskin som en av sine viktigste inspirasjonskilder.

Clark ble adlet allerede i 1938 og ble utnevnt til Life peer i 1969.

Referanser 

Britiske kunsthistorikere
Kunstkritikere
Kuratorer
Engelske programledere
Britiske sakprosaforfattere
Personer fra London
Britiske baroner og baronesser (ikke-arvelig)